Kloruro zianuriko

Kloruo zianurikoa konposatu organiko heteroziklikoa da (NCCl)3 formula duena. Solido zuria da eta 1,3,5-triazinaren deribatu kloratua. IUPACen nomenklaturan 2,4,6-trikloro-1,3,5-triazina izendatzen da.

Zianogeno kloruroaren trimeroa da, hots, zianogeno klorurozko elkarri lotutako hiru molekulaz osatuta da. Atrazina herbizida ezagun eta istilotsuaren prekurtsorea da.

 Sintesia 
Kloruo zianurikoa bi urratsetan prestatzen da. Hidrogeno zianurotik abiatuta zianogeno kloruroa lortzen da zeina karbonozko katalizatzaile baten gainean eta tenperatura handitan trimerizatzen den.

 HCN + Cl2 → ClCN + HCthumb|336x336px|none

2005. urtean 200,000 tona ekoitzi ziren.

 Erabilerak 
Ekoizten den kloruro zianurikoaren % 70a triazina oinarrizko herbizidak produzitzeko baliatzen da, bereziki, atrazina ekoizteko. Erreakzio horren oinarria da kloruroa erraz desplazatzen dela aminen moduko nukleozaleak usatuta.

 (ClCN)3 + 2 RNH2	→ (RNHCN)(ClCN)2 + RNH3+Cl−

Triazinaren familiako beste herbizida batzuk ere, hala nola, simazina, anilazina eta kiromazina, antzeko moldean sintetizatzen dira.

Klouro zianurikoa, halaber, tinduen eta saretze-agenteen prekurtsorea ere bada. Etsenplurako, paper zurietan edo detergenteetan erabiltzen diren zuritzaileak.

Sintesi organikoan ere erabiltzen da. Adibidez, alkoholak eta azido karboxilikoak alkil eta azil kloruro bihurtzeko erreaktibo espezializatua da.

Bestetik, kloruroak oso erraz ordezkatzen dira amina taldeekin eta horrela melaminaren deribatuak sintetiza daitezke.

 Erreferentziak 

 Kanpo estekak 

Kategoria:Konposatu inorganikoak
Kategoria:Klorodun konposatuak
Kategoria:Triazinak